

REPUBLIKA HRVATSKA

BRODSKO-POSAVSKA ŽUPANIJA

OPĆINA SIKIREVCI

OPĆINSKI NAČELNIK

**UPUTE ZA IZRADU PRIJEDLOGA PRORAČUNA I FINANCIJSKOG PLANA**

**OPĆINE SIKIREVCI ZA RAZDOBLJE 2023.-2025.**

Sikirevci, listopad 2022.

**SADRŽAJ:**

1. UPUTE MINISTARSTVA FINANCIJA ZA IZRADU PRORAČUNA JLP®S
   1. Uvod
   2. Najznačajnije promjene u izradi Proračuna za razdoblje 2023. – 2025. godine
2. TEMELJNE MAKROEKONOMSKE PRETPOSTAVKE ZA IZRADU PRIJEDLOGA PRORAČUNA
3. OPIS PLANIRANIH POLITIKA OPĆINE SIKIREVCI

3.1. Provedbeni program Općine Sikirevci za razdoblje 2021. – 2025.

1. METODOLOGIJA IZRADE PRIJEDLOGA FINANCIJSKOG PLANA
   1. Procjena prihoda i primitaka
   2. Prijedlog plana rashoda i izdataka
   3. Obrazloženje financijskog plana
   4. Obrazloženje programa
2. VREMENSKA DINAMIKA IZRADE FINANCIJSKOG PLANA I PRORAČUNA ZA 2023.-2025. GODINU
3. TRANSPARENTNOST
4. DOSTAVA DOKUMENATA

*7.1. Dostava proračunskih dokumenata Ministarstvu financija i Državnom uredu za reviziju temeljem Zakon o proračunu*

*7.2. Dostava proračunskih dokumenata Ministarstvu financija radi nadzora zakonitosti*

*7.3. Dostava ugovora te izvješća o zaduženju, danim jamstvima i suglasnostima (Obrazac IZJS- Izvješće o zaduženju/jamstvu/suglasnosti)*

1. **UPUTE MINISTARSTVA FINANCIJA ZA IZRADU PRORAČUNA JEDINICA LOKALNE I PODRUČNE (REGIONALNE) SAMOUPRAVE**
   1. *Uvod*

Prema Zakonu o proračunu („Narodne novine“ 144/21), Ministarstvo financija sastavlja Uputu za izradu proračuna JLP®S. Na temelju Upute Ministarstva financija i u skladu sa odredbama članka 26. Zakona o proračunu upravno tijelo izrađuje uputu za izradu i dostavu prijedloga financijskih planova proračunskih korisnika i izradu proračuna za razdoblje 2023.- 2025.

Proračunski korisnik obvezan je pristupiti izradi prijedloga plana primjenjujući metodologiju u skladu sa Zakonom o proračunu („Narodne novine“ 144/21), Pravilnikom o proračunskom računovodstvu i računskom planu („Narodne novine“ 124/14, 115/15, 87/16, 3/18, 126/19 i 108/20) i Pravilnikom o proračunskim klasifikacijama („Narodne novine“ 26/10, 120/13. i 1/20).

Čelnik jedinice lokalne i područne (regionalne) samouprave odgovoran je za zakonito i pravilno planiranje i izvršavanje proračuna odnosno financijskog plana.

Proračun jedinice lokalne i područne (regionalne) samouprave donosi predstavničko tijelo, poštivajući trogodišnji proračunski okvir. Proračun za 2023. godinu i projekcije za 2024. i 2025. godinu donose se na razini skupine (druga razina računskog plana). Ovakav način donošenja proračuna omogućava veću fleksibilnost u izvršavanju proračuna i financijskog plana, što je od važnosti za realizaciju programskog planiranja.

**1.2.Naznačajnije promjene u izradi proračuna za razdoblje 2023. – 2025. godine**

1*.2.1. Uvođenje eura kao službene valute u RH od 01.01.2023. godine*

Zakonom o uvođenju eura kao službene valute u RH („Narodne novine“ br. 57/22 i 88/22), propisano je da se iznosi u Uputama za izradu proračuna za razdoblje 2023.-2025.godine iskazuju u eurima. Proračun koji se donosi za razdoblje 2023. – 2025. godine biti će donesen i iskazan u eurima s obzirom da je od 01. siječnja 2023. službena valuta euro.

Vijeće za ekonomske i financijske poslove EU-a je dana 12. srpnja 2022. donijelo odluku o prihvaćanju eura kao službene valute u RH te odluku o tečaju konverzije kune u euro **1 euro =7,53450 kuna.**

Stoga su svi iznosi u ovim Uputama iskazani u eurima, prema utvrđenom tečaju konverzije.

Proračunski korisnik treba svoj financijski plan izraditi s iznosima u eurima.

*1.2.2. Novi Zakon o proračunu*

Novi Zakon o proračunu donesen je krajem 2021.godine („Narodne novine“ 144/21), stupio je na snagu 01.01.2022. godine, tako da se primjenjuje na proračunski proces 2023.- 2025.godine.

U nastavku se navode najznačajnije promjene koje se odnose na izradu i donošenje proračuna i financijskog plana za proračunskog korisnika:

* Proračun se donosi na drugoj razini ekonomske klasifikacije, tj. na razini skupine Računskog plana, što je manje detaljno u odnosu na ranije kad se proračun donosio na trećoj razini ekonomske klasifikacije, odnosno na razini podskupne Računskog plana.

Donošenje proračuna na manje detaljnoj razini omogućit će se veća fleksibilnost u izvršavanju proračuna.

* Proračun se sastoji od općeg dijela, posebnog dijela i obrazloženja. Prema prijašnjem Zakonu, proračun se sastojao od općeg dijela, posebnog dijela i plana razvojnih programa. Sukladno odredbama novog Zakona o proračunu obrazloženje postaje sastavni dio proračuna, čime se obrazloženju daje veći značaj. Novi Zakon o proračunu detaljno propisuje sadržaj obrazloženja.
* Financijski plan proračunskog korisnika se novim Zakonom o proračunu puno detaljnije propisuje, pa se tako financijski plan sadržajno izjednačava sa sadržajem proračuna i sadrži iste dijelove kao i proračun: opći dio, posebni dio i obrazloženje. Ujedno se novim Zakonom detaljno propisuje postupak predlaganja i donošenja financijskog plana proračunskog korisnika.

**2.TEMELJNE MAKROEKONOMSKE PRETPOSTAVKE ZA IZRADU PRIJEDLOGA PRORAČUNA**

U nastavku se daje prikaz makroekonomskih pokazatelja usvojenih na sjednici Vlade RH u travnju 2022. godine u okviru Programa konvergencije Republike Hrvatske za razdoblje 2023.-2025.

Tablica 1. Značajni makroekonomski pokazatelji za razdoblje 2023.- 2025.godine

|  |  |  |  |  |
| --- | --- | --- | --- | --- |
| Pokazatelj | 2022. | Projekcija  2023. | Projekcija  2024. | Projekcija  2025. |
| BDP, realni rast (u%) | 3,0 | 4,4 | 2,7 | 2,5 |
| Udio javnog duga u BDPu | 76,2 | 71,7 | 68,9 | 66,90 |
| Indeks potrošačkih cijena, promjena (%) | 7,8 | 3,7 | 2,5 | 2,2 |

**3. OPIS PLANIRANIH POLITIKA OPĆINE SIKIREVCI**

3.1.Sukladno Zakonu o sustavu strateškog planiranja i upravljanja razvojem RH, izvršno tijelo jedinice lokalne i područne (regionalne) samouprave, Općinski načelnik je dana 06.09.2021.godine donio Odluku o pokretanju postupka izrade Provedbenog program Općine Sikirevci za mandatno razdoblje 2021.-2025.godine koji je izrađen .

Provedbeni program je kratkoročni akt strateškog planiranja kojim se definiraju posebni ciljevi za provedbu strateških i posebnih ciljeva za daljnji razvoj Općine Sikirevci u skladu s definiranim ciljevima Nacionalne razvojne strategije RH 2020.-2030.

Jedno od temeljnih polazišta Provedbenog programa je ravnomjeran razvoj cijelog područja Općine Sikirevci.

**4. METODOLOGIJA IZRADE PRIJEDLOGA FINANCIJSKOG PLANA**

Financijski plan proračunskog plana izrađuje se za tekuću godinu kao i predviđanja za naredne dvije. U financijskom planu proračuna treba se iskazati sve svoje prihode i rashode.

Prijedlog financijskog plana za razdoblje 2023.- 2025. godine treba sadržavati: procjenu prihoda i primitaka iskazane po vrstama za razdoblje 2023.-2025. godine, plan rashoda i izdataka za razdoblje 2023.-2025.godine razvrstane prema proračunskim klasifikacijama te obrazloženje prijedloga financijskog plana.

Uz ekonomsku i programsku klasifikaciju proračunski korisnik u izradi financijskog plana obvezan je primjenjivati funkcijsku klasifikaciju i klasifikaciju po izvorima financiranja.

Financijski plan čine prihodi i primici te rashodi i izdaci raspoređeni u programe.

Prijedlog financijskog plana Općine Sikirevci za razdoblje 2023.-2025.godine sadrži:

1. Opći dio financijskog plana:

* Sažetak računa prihoda i rashoda
* Sažetak računa financiranja
* Račun prihoda i rashoda
* Račun financiranja
* Preneseni višak ili preneseni manjak
* Višegodišnji plan uravnoteženja

1. Posebni dio financijskog plana – Plan rashoda i izdataka proračunskog korisnika
2. Obrazloženje financijskog plana – Obrazloženje općeg dijela financijskog plana i obrazloženje posebnog dijela financijskog plana.

**4.1. Procjena prihoda i primitaka**

Obavezna je izrada procjene prihoda i primitaka za razdoblje 2023.- 2025. po izvorima financiranja. Izvori financiranja predstavljaju skupine prihoda i primitaka iz kojih se podmiruju rashodi i izdaci određene vrste i utvrđene namjene.

Osnovni izvori financiranja se:

* 1. Opći prihodi i primitci
* 2. Vlastiti prihodi
* 3. Prihodi za posebne namjene
* 4. Pomoći
* 5. Donacije
* 6. Prihodi od prodaje ili zamjene nefinancijske imovine i naknade s naslova osiguranja
* 7. Namjenski primitci

**4.2. Prijedlog plana rashoda i izdataka**

Obavezna je izrada prijedloga plana rashoda i izdataka za razdoblje 2023.-2025.godine razvrstanog prema klasifikacijama u skladu s Pravilnikom o proračunskim klasifikacijama i Pravilnikom o proračunskom računovodstvu i računskom planu.

Proračunski korisnik rashode i izdatke za 2023. godinu planira na razini skupine (druga razina računskog plana), kao i rashode i izdatke za 2024. i 2025.godinu.

Upravno vijeće proračunskog korisnika obavezno je usvojiti prijedlog financijskog plana do dana određenog u ovim uputama i dostaviti ga Jedinstvenom upravnom odjelu.

**4.3. Obrazloženje financijskog plana proračunskog korisnika**

U skladu sa Zakonom o proračunu proračunski korisnik dužan je uz prijedlog financijskog plana izraditi i dostaviti obrazloženje kao sastavni dio financijskog plana.

Obrazloženje financijsko plana treba sadržavati:

* Obrazloženje prihoda i rashoda, primitaka i izdataka
* Obrazloženje prenesenog manjka odnosno viška prihoda

**4.4. Obrazloženje programa**

Program je skup neovisnih, usko povezanih aktivnosti i projekata usmjerenih ispunjenju Zajedničkog čina.

Mjerenje rezultata programa osigurava jasniju i učinkovitiju dodjelu novčanih sredstava. Prilikom izrade obrazloženja naglasak je potrebno staviti na ciljeve koji se programima namjeravaju postići i pokazatelje uspješnosti realizacije tih ciljeva.

Obrazloženje cilja nekog programa mora odgovoriti na slijedeća pitanja:

* Što se ovim programom želi postići?
* Kako se nastoji realizirati program?
* Tko je korisnik ili primatelj usluge?

Kako bi se pratilo ostvarenje ciljeva programa za trogodišnje razdoblje potrebno je definirati pokazatelje uspješnosti. Pokazatelji uspješnosti predstavljaju podlogu za mjerenje učinkovitosti provedbe programa.

Glavna karakteristika pokazatelja uspješnosti je mjerljivost, stoga ih je potrebno brojčano iskazati ili jasno i nedvosmisleno izraziti.

U obrazloženju financijskog plana koriste se dvije vrste pokazatelja: pokazatelj učinka i pokazatelj rezultata.

**5. VREMENSKA DINAMIKA IZRADE FINANCIJSKOG PLANA PRORAČUNSKOG KORSINIKA PRORAČUNA ZA RAZDOBLJE 2023.-2025.GODINE**.

Proračunski korisnik svoj financijski plan (usvojen od strane upravnog vijeća) treba dostaviti Jedinstvenom upravnom odjelu Općine Sikirevci do 10.10.2022.

U razdoblju od 11.10.-24.10.2022. Jedinstveni upravni odjel izvršit će usuglašavanja sa procijenjenim proračunskim prihodima, izraditi konačni nacrt prijedloga Proračuna za 2023.godinu sa projekcijama za 2024.-2025., najkasnije do 24.11.2022. uputit ga Općinskom načelniku na utvrđivanje. Općinski načelnik utvrđuje prijedlog proračuna za 2023. i projekcije za 2024. i 2025.godinu podnosi Općinskom vijeću na donošenje najkasnije 15.11.2022.

Općinsko vijeće najkasnije do kraja 2022.godine donosi proračun za 2023.godinu i projekcije za 2024. i 2025.godinu.

**6.TRANSPARENTNOST PRORAČUNA**

Sukladno odredbama članka 144. Zakona o proračunu obaveza Općine Sikirevci je objava proračuna , izmjena i dopuna proračuna na svojim mrežnim stranicama.

Preporuka Ministarstva financija za objavu na mrežnim stranicama je:

* Sve ključne proračunske dokumente (prijedlog proračuna, izglasani proračun, izmjene i dopune proračuna, proračunski vodič, polugodišnji i godišnji izvještaj o izvršenju proračuna) objaviti u jedinstvenom folderu: PRORAČUN

**7.DOSTAVA DOKUMENTA**

*7.1. Dostava proračunskih dokumenata Ministarstvu financija i Državnom uredu za reviziju temeljem Zakon o proračunu*

Sukladno odredbama članka 43. Zakona o proračunu, načelnik je obavezan dostaviti Ministarstvu financija slijedeće akte:

* Proračun za proračunsku godinu i projekcije za slijedeće dvije,
* Odluku o izvršavanju proračuna
* Izmjene i dopune proračuna
* Izmjene i dopune Odluke o izvršavanju proračuna općine Sikirevci.

Navedeni akti obavezni su se dostaviti Ministarstvu financija u roku od 15 dana od dana njihova stupanja na snagu i to dostavom linka na adresu e-pošte Ministarstva financija [lokalni.proracuni@mfin.hr](mailto:lokalni.proracuni@mfin.hr)

Sukladno odredbama članka 90. Zakon o proračunu, godišnji izvještaj o izvršenju proračuna Općine Sikirevci dostavlja se Ministarstvu financija i Državnom uredu za reviziju u roku od 15 dana nakon što ga donese Općinsko vijeće Općine Sikirevci.

Iznimno, ako Općinsko vijeće ne donese izvještaj o izvršenju proračuna, u tom slučaju se izvještaj o izvršenju proračuna dostavlja Ministarstvu financija i Državnom uredu za reviziju u roku od 60 dana od dana podnošenja Općinskom vijeću.

Godišnji izvještaj o izvršenju proračuna Općine Sikirevci dostavlja se isključivo dostavom linka na mrežnu stanicu Općine Sikirevci na kojoj je izvještaj objavljen i to:

* Ministarstvu financija na e-mail adresu: [lokalni.proracuni@mfin.hr](mailto:lokalni.proracuni@mfin.hr)
* Državnom uredu za reviziju na e-mail adresu: [dur.slbrod@revizija.hr](mailto:dur.slbrod@revizija.hr)

*7.2. Dostava proračunskih dokumenata Ministarstvu financija radi nadzora zakonitosti*

Sukladno članku 79. Zakona o lokalnoj i područnoj (regionalnoj) samoupravi predsjednik Općinskog vijeća dužan je na ocjenu zakonitosti dostaviti Ministarstvu financija slijedeće akte:

1. Proračun za tekuću proračunsku godinu i projekcije za slijedeće dvije,
2. Odluku o izvršavanju Proračuna , te izmjene i dopune navedene odluke
3. Izmjene i dopune Proračuna
4. Odluku o privremenom financiranju
5. Odluku o porezima

U roku od 15 dana od dana donošenja i to na e-poštu: [nadzor.zakonitosti@mfin.hr](mailto:nadzor.zakonitosti@mfin.hr) i to u PDF formatu s potpisom dogovorne osobe i pečatom.

*7.3. Dostava ugovora te izvješća o zaduženju, danim jamstvima i suglasnostima (Obrazac IZJS- Izvješće o zaduženju/jamstvu/suglasnosti)*

Člancima 123. 128. i 130. Zakon o proračunu i Pravilnikom o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave propisana je obveza i rok dostave Ministarstvu financija ugovora o zaduženju i izvješća o zaduženju, danim jamstvima i suglasnostima na obrascu IZJS- Izvješće o dugoročnom zaduženju/jamstvu/suglasnosti. Skenirani ugovori i obrasci IZJS (s potpisom načelnika i pečatom) dostavljaju se na e-mail adresu Ministarstva financija [lokalni.proracuni@mfin.hr](mailto:lokalni.proracuni@mfin.hr) u propisanom roku.

Ove upute objavit će se i na web stranici [www.opcina-sikirevci.hr](http://www.opcina-sikirevci.hr)

Općinski načelnik:

Josip Nikolić, dipl.ing.drv.